CELEX: C2007/283/19
Language: sl
Date: 2007-11-24 00:00:00
Title: Zadeva C-394/07: Predlog za sprejetje predhodne odločbe, ki ga je vložilo Corte d'appello di Milano (Italija) 22. avgusta 2007 – Marco Gambazzi proti DaimlerChrysler Canada Inc., CIBC Mellon Trust Company

24.11.2007   
            
            
               SL
            
            
               Uradni list Evropske unije
            
            
               C 283/11
            
         Predlog za sprejetje predhodne odločbe, ki ga je vložilo Corte d'appello di Milano (Italija) 22. avgusta 2007 – Marco Gambazzi proti DaimlerChrysler Canada Inc., CIBC Mellon Trust Company
   (Zadeva C-394/07)
   (2007/C 283/19)
   Jezik postopka: italijanščina
   Predložitveno sodišče
   Corte d'appello di Milano
   Stranke v postopku v glavni stvari
   
      Tožeča stranka: Marco Gambazzi
   
      Toženi stranki: DaimlerChrysler Canada Inc., CIBC Mellon Trust Company
   Vprašanji za predhodno odločanje
   
               1)
            
            
               Ali sodišče v državi, v kateri se zahteva priznanje o izvršitvi, lahko na podlagi klavzule javnega reda iz člena 27(1) Bruseljske konvencije upošteva dejstvo, da je sodišče v državi, ki je izdalo odločbo, stranki v postopku, v katerem ni uspela, po sprejetju sklepa o izločitvi (debarment) v zgoraj navedenih okoliščinah, ni dopustilo nobene možnosti za obrambo, oziroma
            
         
               2)
            
            
               ali razlaga navedene določbe v zvezi z načeli iz členov 26 in naslednjih konvencije o vzajemnem priznanju in izvrševanju sodnih odločb v Skupnosti nasprotuje nacionalnemu sodišču, da bi lahko ugotovilo, da je potek pravdnega postopka, v katerem stranka ni imela možnosti izvrševati pravic obrambe v skladu s sklepom o izločitvi, ki ga je izdalo sodišče, ker ta stranka ni izvršila njegove odredbe, v nasprotju z javnim redom v smislu člena 27(1)?